১৯৭১ সালের প্রথম দিকে সংযুক্ত আরব আমিরাত একটি স্বাধীন দেশে পরিণত হয়, সংযুক্ত আরব আমিরাতের প্রথম রাষ্ট্রপতি শেখ জায়েদ বিন সুলতান আল নাহিয়ান ইজরায়েলকে "শত্রু" বলে অভিহিত করেন। ১৯৯০ সালের উপসাগরীয় যুদ্ধের পর থেকে সংযুক্ত আরব আমিরাত এবং মার্কিন যুক্তরাষ্ট্রের একটি কৌশলগত সম্পর্ক ছিল, ১১ ই সেপ্টেম্বরের হামলার পর আল ধাফ্রা বিমান ঘাঁটিতে মার্কিন বিমান বাহিনীর উপস্থিতি বৃদ্ধি পেয়েছে। ২০১৫ সালের নভেম্বর মাসে ইজরায়েল ঘোষণা করে যে তারা সংযুক্ত আরব আমিরাতে একটি কূটনৈতিক কার্যালয় খুলবে, যা এক দশকেরও বেশি সময়ের মধ্যে এই প্রথম পারস্য উপসাগরে ইজরায়েলের আনুষ্ঠানিক উপস্থিতি ছিল। ২০১৯ সালের আগস্ট মাসে ইরানের সাথে ক্রমবর্ধমান উত্তেজনার মধ্যে ইজরায়েলের পররাষ্ট্রমন্ত্রী সংযুক্ত আরব আমিরাতের সাথে সামরিক সহযোগিতার বিষয়ে একটি প্রকাশ্য ঘোষণা দেন।